vysadenie antikoncepcie
Dobrý deň, pred mesiacom a pol som prestala brat hormonalnu antikoncepciu. Mala som nechranený sex s priatelom (nespravil sa do mňa) a chcela by som sa spytať či je tam šanca otehotnieť, pretože som čitala že po vysadeni antiky je sanca otehotnieť vyššia. Vopred ďakujem za odpoveď.
Dobrý deň,
ďakujeme za Vašu otázku.
Pokiaľ ste vysadili antikoncepciu a nepoužívate žiadnu formu ochrany, riziko počatia je samozrejme vyššie.
Pre otehotnenie je potrebné mať nechránený pohlavný styk počas obdobia ovulácie, kedy je uvoľnené vajíčko schopné oplodnenia počas nasledujúcich 12 hodín. Toto plodné obdobie môže byť predĺžené o životnosť spermií (3-5 dní) v ženskom tele, a preto je šanca na otehotnenie aj pri pohlavnom styku počas 4-5 dní pred očakávaným dňom ovulácie, prípadne deň po nej.
Ak máte podozrenie o tom či môžete byť tehotná, odporúčam Vám urobiť si tehotenský test.
Prajem pekný deň.
S pozdravom
PharmDr. Patrícia Čečková